梁问孟，字尚贤，河南卫辉府新城县人，军籍，治《易经》，年二十八岁中式嘉靖四十四年乙丑科第三甲第三百名进士。七月二十九日生，行一，曾祖梁铎；祖梁景方；父梁大朝；前母郑氏；张氏；继母张氏。具庆下，妻刘氏，继妻张氏；弟聘孟；賔孟。由县学生中式河南乡试第四十六名举人，会试中式第八名。万历十一年八月，由湖广副使升为山西左参政。十二年二月，升山西按察使。十一月，升陕西右布政使。十四年正月，补升陕西右布政使梁问孟为本司左布政使。